Iċ-Chairman u l-membri kollha tal-Awtorita’ tax-Xandir ġew konfermati fil-kariga tagħhom għal perjodu ta’ sentejn mill-1 ta’ Jannar li ġej. Il-ħatra taċ-chairman Anthony Tabone u tal-membri Dr Reno Borg, Dr Peter Fenech, s-Sur Alfred Mallia Milanes u s-sinjura Rose Apap saret skont il-kostituzzjoni mill-President ta’ Malta fuq parir tal-Prim Ministru wara konsultazzjoni mal-kap tal-oppożizzjoni. L-Awtorita’ hija kunsidrata bħala organu kostituzzjonali bil-funzjoni li tkun ir-regolatur fuq ix-xandir f’Malta.